laion/Wikipedia-Exotic huggingface dataset:
סמיילי (אי)

האי סמיילי (באנגלית: Smyley Island) הוא אי המצוי למול חוף אינגליש בארץ פאלמר, בחצי האי האנטארקטי שבאנטארקטיקה. האי ממוקם 20 קילומטרים מצפון לאי קייס; בין מפרצון קרול ומפרצון סטיינג'. האי מוקף כמעט כולו על ידי מדף הקרח סטיינג'. האי הוא אחד מ-27 האיים שבארץ פאלמר. אורכו של האי 61 קילומטרים; ורוחבו בין 13 ל-34 קילומטרים. מצר פתח רון, שמצוי מצפון לאי, מפריד בין האי לבין האי אלכסנדר. שיא גובהו של האי 291 מטרים מעל פני הים. האי התגלה מהאוויר בדצמבר 1940 על ידי השירות האנטארקטי של ארצות הברית. בשל העובדה שהאי מוקף כמעט כולו במדף הקרח סטיינג', אנשי השירות האנטארקטי חשבו שהאי הוא חצי אי המחובר לארץ פאלמר, וקראו לו "כף סמיילי" (באנגלית: Cape Smyley). ב-1968 גילה הסקר הגאולוגי של ארצות הברית כי מדובר באי ולא בחצי אי, ובמפת הסקר הגאולוגי שונה השם בהתאם. במקור נקרא האזור "כף סמיילי" (לעיתים נכתב השם בשגיאת כתיב בצורה "כף סמייליס": Cape Smiley, במקום: Cape Smyley). שמו הנוכחי של האי סמיילי ניתן לו על ידי הוועדה המייעצת לשמות אנטארקטיים לאחר שהתגלה שמדובר באי ולא בחצי אי; (לעיתים נכתב השם בשגיאת כתיב בצורה: Smiley Island, במקום: Smilies Island). כף סמיילי נקראה על שמו של קפטן ויליאם ה. סמיילי (William H. Smyley), שהיה רב החובל של אוניית ציד כלבי הים "אוהיו", אשר שטה באזור בקיץ האנטארקטי 1841–1842. האי סמיילי באתר הסקר הגאולוגי של ארצות הברית האי סמיילי באתר הגאזט האנטארקטי של ממשלת אוסטרליה האי סמיילי באתר הגאזט האנטארקטי המשווה SCAR של ממשלת אוסטרליה תצלום לוויין של אזור האי סמיילי מפת אזור האי סמיילי האי סמיילי באתר marineregions נתוני זריחת/שקיעת שמש/ירח עדכניים עבור האי סמיילי מזג אוויר נוכחי מעודכן עבור האי סמיילי תחזית מזג אוויר עדכנית ארוכת טווח עבור האי סמיילי סטטיסטיקות מזג אוויר ונתוני מזג אוויר היסטוריים עבור האי סמיילי מידע גאוגרפי והיסטורי באתר הגאזט האנטארקטי המשווה SCAR מידע גאוגרפי והיסטורי באתר הסקר הגאולוגי של ארצות הברית מידע גאוגרפי
Ahmia

Ahmia הוא מנוע החיפוש לשירותים הנסתרים של Tor, אשר נוצר על ידי ג'והא נורמי. ייחודו של מנוע החיפוש בכך שהוא מאנדקס אתרים ברשת האפלה, בעלי כתובת ה-Onion. Ahmia פותח בשנת 2014 על ידי ג'והא נורמי במהלך קיץ הקוד של גוגל, בליווי ובתמיכת פרויקט Tor. המנוע, המבוסס על קוד פתוח, אוסף כתובות אתרים ברשת הנסתרת (אתרים המשתמשים ב-onion url ולא בכתובת ip ולא ניתנים לגישה ב-Clearnet - רשת האינטרנט הגלויה). כמו כן, הוא מסנן פורנוגרפיית ילדים ומחזיק ברשימה שחורה של אתרים המחזיקים בתכנים כאלה. אתרים שלא מעוניינים להיות מאונדקסים במנוע החיפוש יכולים לציין זאת בעזרת שימוש בקובץ Robots.txt ו-Ahmia לא יאנדקס אותם. ביולי 2015 זיהה מנוע החיפוש כי גורם כלשהו מפתח אתרי Onion מזויפים המתחזים לאתרים ידועים ומוכרים ובכך מפתה אנשים להיכנס אליהם, מה שהיווה זן חדש של מתקפות דיוג - מתקפות המתמקדות ברשת האפילה. לפי נורמי, מפתח המנוע, נמצאו כ-250 אתרים כאלה, וסביר שמטרתם של התוקפים הייתה איסוף מידע אישי על המשתמשים. אתר האינטרנט הרשמי של Ahmia אתר האינטרנט הרשמי של Ahmia אתר האינטרנט הרשמי של Ahmia פרויקט Ahmia, באתר GitHub Tor at the Heart: The Ahmia project | Tor Blog, blog.torproject.org Cale Guthrie Weissman, Someone is creating fake websites on the dark web to try to lure in and hack people, Business Insider
סלינאס

סלינאס (באנגלית: Salinas) היא עיר בקליפורניה שבארצות הברית. נכון לשנת 2019, אוכלוסיית העיר משוערת בכ-155,000 תושבים. מבין האישים הבולטים שהתגוררו בעיר לפרק זמן כזה או אחר ניתן למנות את ורנה פלטון, דסטין לאנס בלאק, ונסה הדג'נס, קיין ולסקז והסופר חתן פרס נובל לספרות ג'ון סטיינבק שמיקם רבים מסיפוריו באזור העיר. מבחינה כלכלית, סלינאס ידועה בשל החקלאות המשגשגת שבה, וכן משמשת למרכז מסחרי, פוליטי וכלכלי עבור האזור. אזור סלינאס היה מיושב עוד במאות הראשונות לספירה על ידי אינדיאנים. עם הכיבוש הספרדי של האזור, התיישבו בו בעיקר כוחות צבא ואנשי דת. בתקופה זו החלה החקלאות המקומית וגידול הבקר במקום. המתיישבים האמריקאים הגיעו למרום בשנת 1854, שנים ספורות לאחר הפיכת קליפורניה למדינה בארצות הברית. בשנת 1874 ההתיישבות הוכרזה כעיר. בשנים אלו הושקע מאמץ רב לייבוש הביצות באזור ולהפיכתן לאזורים חקלאיים פוריים. בתקופה זו גם חלה הגירה רבה של פועלים סיניים, דבר אשר השפיע על התרבות המקומית. בשנת 1942 פעל בסמוך לסלינאס מחנה כליאה עבור אזרחי האזור היפנים. במחנה זה שהו כ-3,600 אזרחים. לאחר המלחמה שטחים חקלאיים רבים הומרו לשטחים עירונים. העיר חוותה שני גלי צמיחה משמעותיים: גל ראשון בשנות ה-50 וה-60, וגל שני בשנות ה-90 ובתחילת העשור הראשון של המאה ה-21. בשנת 1955 השחקן הידוע ג'יימס דין נהרג בסמוך לעיר בתאונת דרכים. מקסיקו גואנחואטו, גואנחואטו, מקסיקו הפיליפינים סבו סיטי, הפיליפינים מדיה וקבצים בנושא סלינאס בוויקישיתוף אתר האינטרנט הרשמי של סלינאס (באנגלית) אתר האינטרנט הרשמי של סלינאס (באנגלית) סלינאס, באתר אנציקלופדיה בריטניקה (באנגלית) ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
יחסי איטליה–לטביה

יחסי איטליה–לטביה הם יחסי החוץ בין הרפובליקה האיטלקית ללטביה. איטליה, יחד עם מדינות בעלות הברית האחרות, הכירו במדינת לטביה דה יורה ב-26 בינואר 1921, ומעולם לא הכירה רשמית בסיפוח המדינות הבלטיות על ידי ברית המועצות. איטליה, יחד עם חברות אחרות בקהילה האירופית, הכירו בהשבת עצמאותה של הרפובליקה של לטביה ב-27 באוגוסט 1991. היחסים הדיפלומטיים בין שתי המדינות חודשו ב-30 באוגוסט 1991. איטליה הייתה בין המדינות הראשונות שפתחו שגרירות בריגה בשנת 1991, בעוד ששגרירות לטביה באיטליה נפתחה בשנת 1995. איטליה היא שותפת הסחר העשירית בגודלה של לטביה ביבוא וה-13 בגודלה ביצוא. ב-4 בינואר 2001 נפתחה בריגה נציגות של מכון סחר חוץ איטלקי (IFTI), סוכנות ממשלתית ללא כוונת רווח. המטרות העיקריות של המשרד בריגה הן להקל ולעורר את המסחר הדו-צדדי, לתמוך בפעילותם של עסקים איטלקיים בלטביה ובעסקים לטביים המעוניינים לפעול בשוק האיטלקי וכן להקל על ההשקעה האיטלקית בלטביה. איטליה מחזיקה בלטביה שגרירות בריגה. לטביה מחזיקה באיטליה שגרירות ברומא. מדיה וקבצים בנושא יחסי איטליה–לטביה בוויקישיתוף יחסי איטליה–לטביה, באתר משרד החוץ הלטבי יחסי איטליה–לטביה, באתר משרד החוץ הלטבי אתר על יחסי מדינות
יברלנדיה

יברלנדיה (שם מדעי: Yaverlandia) הוא סוג של דינוזאור תרופוד מקבוצת המנירפטורים שחי בתחילת הקרטיקון באנגליה שלפני 125 מיליון שנה מזמננו. בסוג נכלל מין אחד - Yaverlandia bitholus שהוגדר ב-1971 בידי החוקר האמריקאי פטר גלטון (אנ'). דינוזאור זה התגלה בתצורת וסקס (אנ') שבאי וייט שמדרום לאנגליה ושרידיו כללו רק גולגולת חלקית עבה שהזכירה את גולגולת הפכיצפלוזאוריים ובעבר שייכו אותו למשפחה זו. לצידו נמצאו שרידים של המנטליזאורוס. דינוזאור זה היה קטן מאוד באורך של מטר אחד וגובה של 30 סנטימטרים בקירוב ובעל גולגולת נוקשה וקצרה, עם מבנה מוזר ביחס לתרופוד. במראהו הזכיר את הדרומזאוריים והטרודוניים, אך היה פרימיטיבי יותר וקרוב יותר לאלופטריקס והקקורו, מראשוני המנירפטורים. ככל הנראה היה צייד זריז ודו-רגלי שחטף טרף בטפריו הקדמיות. כמו כן היה מכוסה נוצות לגופו. מדיה וקבצים בנושא יברלנדיה בוויקישיתוף יברלנדיה, באתר האנציקלופדיה של החיים (באנגלית) יברלנדיה, באתר GBIF (באנגלית)
יחסי איי שלמה – ספרד

יחסי איי שלמה–ספרד הם היחסים הדיפלומטיים בין איי שלמה לספרד. לאיי שלמה אין שגרירות קבועה בספרד, אך יש להם קונסוליית כבוד במדריד הבירה. גם לספרד אין שגרירות קבועה באיי שלמה, והיחסים מנוהלים מן הקונסוליה בסידני שבאוסטרליה. הספרדי הראשון שעבר באזור איי שלמה היה מגלה הארצות אלברו דה מנדניה שעשה זאת בשנת 1567. דה מנדניה ניסה להכין משלחת שנייה על מנת ליישב את האזור ולהגן על משלחות סחר ספרדיות מפני פיראטים מן הפיליפינים. משלחות אלו יצאו בסופו של דבר בשנת 1595. עם מותו של דה מנדניה באותה השנה, פסק העניין הספרדי ביישוב איי שלמה. בשנת 1606 התרחש ניסיון יישוב שני על ידי משלחתו של פדרו פרננדש דה קיירוש, אשר נכשלה גם היא. יחסי שתי המדינות המודרניות החלו באופן רשמי ב-8 בספטמבר 1980.
יחסי טונגה–ספרד

יחסים דיפלומטיים בין טונגה לספרד החלו באופן רשמי ב-16 בנובמבר 1979. טונגה הפכה למדינה עצמאית רק ב-1970. עד אז הייתה חלק מבריטניה שלה יחסים דיפלומטיים ספציפיים עם ספרד. ספינות ספרדיות שטו באזור טונגה במהלך המאה ה-18. לטונגה אין שגירות קבועה בספרד, ולא בשום מדינה סמוכה, וגם לספרד אין שגירות קבועה בטונגה, והיחסים מנוהלים משגרירות ספרד בוולינגטון, ניו זילנד. בין המדינות מתקיים סחר מועט, הכולל ייצוא דגים ותוצרת חקלאית מטונגה לספרד, וייצוא הפוך של מכונות ומזון. בשנים 2008–2013 טונגה קיבלה סיוע כלכלי בשווי מיליוני דולרים מהאיחוד האירופי (שספרד כלולה בתוכו). סיוע זה נועד לעזור לטוגו להתמודד עם המשבר הכלכלי העולמי ועם משבר האקלים. ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
How You Get the Girl

How You Get the Girl (בעברית: אֵיךְ אַתָּה מַשִּׂיג אֶת הַבַּחוּרָה) הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה החמישי, 1989. השיר יצא לאור ב-27 באוקטובר 2014, על ידי חברת התקליטים ביג משין רקורדס, ביחד עם שאר שירי האלבום. אף על פי שלא יצא כסינגל, הצליח השיר להגיע למקום הרביעי במצעד השירים מתחת להוט 100. השיר נכתב על ידי טיילור סוויפט, מקס מרטין ושלבאק והופק על ידי מרטין ושלבאק גם כן. השיר מדבר על מישהו שנפרד מחברתו לשישה חודשים, וכל הדברים שיצטרך לעשות כדי להחזיר אותה אליו. סוויפט הסבירה על משמעות השיר והצהירה כי: "לפעמים לוקחים מערכות יחסים כמובנות מאליהן, ולפעמים מוותרים עליהן מוקדם מדי. אם הורסים מערכת יחסים כזאת, אתה לא תוכל להחזיר אותה בהודעת טקסט "מה קורה? מתגעגע", אתה תצטרך להתאמץ" — סוויפט במצעד השירים מתחת להוט 100 התברג השיר במקום הרביעי, תוך שזכה להצלחה נאה במצעדי הבילבורד ככלל. במצעד קנדה הוט 100 הצליח להתברג במקום ה-81, מבלי שיצא במדינה כסינגל. איגוד תעשיית ההקלטות האמריקאי העניק לשיר את תואר הזהב, על מכירות של למעלה מ-500,000 עותקים במדינה. כמה שנים לצאתו, הועלה לרשת הזרמת המדיה ספוטיפיי, תוך שהצליח לצבור שם למעלה מ-50 מיליון השמעות. כלפי השיר הופנו ביקורות חיוביות, תוך שברולינג סטון הוא דורג במקום ה-76 ברשימת "כל 206 השירים של טיילור סוויפט, לפי דירוג". סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "How You Get the Girl" בוצע באצטדיון מרצדס-בנץ באטלנטה, ג'ורג'יה, ב-30 באפריל 2023. סרטון השיר "How You Get the Girl" באתר יוטיוב How You Get the Girl, נבדק ב-2020-10-30 Taylor Swift, Billboard Taylor Swift – How You Get the Girl (באנגלית), נבדק ב-2020-10-30 Chart Search, Billboard Gold & Platinum, RIAA (באנגלית) Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית) Taylor Swift's 100 album tracks – ranked, The Independent, ‏2020-07-23 (באנגלית) Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית) Every Taylor Swift song ranked in order of greatness, NME | Music, Film, TV, Gaming & Pop Culture News, ‏2020-09-08 (באנגלית בריטית) All 158 Taylor Swift Songs, Ranked, pastemagazine.com, ‏2020-02-05 (באנגלית) Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית) Ashley Iasimone, All the Surprise Songs Taylor Swift Has Performed on The Eras Tour (So Far), Billboard, ‏2024-07-14 (באנגלית אמריקאית) Gold & Platinum, RIAA (באנגלית) Billboard Hot 100™, בילבורד, ‏11 בנובמבר 2023 (באנגלית אמריקאית) Billboard Global 200, בילבורד, ‏11 בנובמבר 2023 (באנגלית אמריקאית) Billboard Global Excl. US, בילבורד, ‏11 בנובמבר 2023 (באנגלית אמריקאית) Hot Rock & Alternative Songs, בילבורד, ‏11 בנובמבר 2023 (באנגלית אמריקאית) Billboard Canadian Hot 100, בילבורד, ‏11 בנובמבר 2023 (באנגלית אמריקאית)
You Are in Love

You Are in Love (בעברית: אתה מאוהב או את מאוהבת) הוא סינגל שיווקי שהוקלט על ידי הזמרת-יוצרת האמריקאית טיילור סוויפט, מתוך אלבומה החמישי, 1989. השיר יצא לאור ב-24 בפברואר 2015, על ידי חברת התקליטים ביג משין רקורדס, כסינגל השיווקי הרביעי מתוך האלבום. אף על פי שלא יצא כסינגל, הצליח השיר להגיע למקום ה-83 במצעד הבילבורד הוט 100. השיר נכתב והופק על ידי טיילור סוויפט וג'ק אנטונוף. במהלך ריאיון משותף של השניים, סיפרה סוויפט על השיר כי: "בעיקרון, השיר הזה היה בהתחלה רצועה שג'ק אנטונוף שלח לי. אני חייבת לציין שבשמיעה הראשונה, הייתה זו הרצועה היפה, הישירה והפשוטה ביותר שקיבלתי. בהמשך כתבנו [סוויפט ואנטונוף] את המילים של הרצועה ממש מהר". — סוויפט אף על פי שלא יצא כסינגל, זכה השיר להצלחה רבה במצעדי הבילבורד. הוא הגיע למקום ה-83 במצעד הבילבורד הוט 100, תוך שהגיע למקום ה-24 במצעד השירים הדיגיטליים. גם במצעדים הקנדיים זכה להצלחה, כאשר הגיע למקום ה-99 בקנדה הוט 100 ולמקום ה-29 במצעד השירים הדיגיטליים הקנדיים. פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-32 מיליון השמעות. כלפי השיר הופנו ביקורות חיוביות ומעורבות כאחד, תוך שברולינג סטון הוא דורג במקום ה-86 ברשימת "כל 206 השירים של טיילור סוויפט, לפי דירוג". סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "You Are in Love" בוצע כשיר הפתעה באצטדיון SoFi באינגלווד, קליפורניה ב-4 באוגוסט 2023 יחד עם השיר "Our Song". מידע על הסינגל "You Are in Love" באתר מיוזיק בריינז סרטון השיר "You Are in Love" באתר יוטיוב 1989 (Deluxe Edition), נבדק ב-2020-10-30 1989: The Songs, Taylor Swift Switzerland (באנגלית) Taylor Swift – You Are in Love (באנגלית), נבדק ב-2020-10-30 Chart Search, Billboard 1989: The Songs, Taylor Swift Switzerland (באנגלית) Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית) Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית) All 214 Songs Jack Antonoff Has Produced, Ranked From Worst to Best, Consequence, ‏2021-08-26 (באנגלית אמריקאית) Every Taylor Swift song ranked in order of greatness, NME | Music, Film, TV, Gaming & Pop Culture News, ‏2020-09-08 (באנגלית בריטית) All 158 Taylor Swift Songs, Ranked, pastemagazine.com, ‏2020-02-05 (באנגלית) Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית) Ashley Iasimone, All the Surprise Songs Taylor Swift Has Performed on The Eras Tour (So Far), Billboard, ‏2024-07-14 (באנגלית אמריקאית) Billboard Hot 100™, בילבורד, ‏11 בנובמבר 2023 (באנגלית אמריקאית) Billboard Global 200, בילבורד, ‏11 בנובמבר 2023 (באנגלית אמריקאית) Billboard Global Excl. US, בילבורד, ‏11 בנובמבר 2023 (באנגלית אמריקאית) Hot Rock & Alternative Songs, בילבורד, ‏11 בנובמבר 2023 (באנגלית אמריקאית) Billboard Canadian Hot 100, בילבורד, ‏11 בנובמבר 2023 (באנגלית אמריקאית)
ואייחו

ואייחו (באנגלית: Vallejo) היא עיר באזור מפרץ סן פרנסיסקו אשר בקליפורניה שבארצות הברית. ואייחו נקראת על שמו של גנרל מקסיקני ממוצא ספרדי שהפך לאחד הפוליטיקאים הראשונים בקליפורניה עם כניסתה לאיחוד. ואייחו אף שימשה לתקופה קצרה בשנים 1852–1853 לבירתה של קליפורניה. נכון לשנת 2019, אוכלוסיית העיר משוערת כ-121,000 תושבים. זוהי העיר העשירית בגודלה באזור המפרץ. מבחינה כלכלית, המעסיקים הבולטים בעיר הם שירות היערות של ארצות הברית, קייזר פרמננטה, וכן מערכות הבריאות והחינוך המקומיות. מבחינה אתנית, ואייחו נחשבת למגוונת במיוחד - 32.8% מתושביה לבנים, 22.1% אפרו-אמריקאים, 22.6% ממוצא היספני ו-24.9% אסייתים. בעיר ישנה גם קהילת להט"ב גדולה ומשמעותית. מבין האישים הבולטים שהתגוררו בעיר לפרק זמן כזה או אחר ניתן למנות את רוקמונד דנבר, נטלי קוגלין, ביל באקנר, גבריאלה וילסון ובייבי באש. העיר ידועה גם בשל העובדה שרוצח הזודיאק פעל בסביבתה במהלך שנות ה-60 של המאה ה-20. ההתיישבות במקום החלה בשנת 1851 בהחלטה של הסנאט המקומי. ההתיישבות הוכרזה כעיר בשנת 1868. איטליה לה ספציה, ליגוריה, איטליה נורווגיה טרונדהיים, נורווגיה (מ־1960) מדיה וקבצים בנושא ואייחו בוויקישיתוף אתר האינטרנט הרשמי של ואייחו (באנגלית) ואייחו, באתר אנציקלופדיה בריטניקה (באנגלית) ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
סואסאט

סואסאט (בגרינלנדית: Suaasat) הוא מרק גרינלנדי מסורתי. הוא עשוי באופן מסורתי מבשר כלבי ים, אך יכול להיות עשוי גם מלוויתן, מאייל הצפון או מעופות ימיים. המרק כולל לעיתים קרובות בצל ותפוחי אדמה והוא מתובל במלח, פלפל שחור ועלי דפנה. את המרק לעיתים קרובות מעבים באורז או בהשריה של שעורה במים למשך הלילה, כך שהעמילן מופרש למים. הרלן ווקר. Disappearing foods: studies in foods and dishes at risk : proceedings of the Oxford Symposium on Food and Cookery 1994. Proceedings of the Oxford Symposium on Food Series. Prospect, 1995..ISBN 0-907325-62-9 ,ISBN 978-0-907325-62-8 . עמ '89 מתכון לסואסאט, באתר Food.com ערך זה הוא קצרמר בנושא מזון ובנושא גרינלנד. אתם מוזמנים לתרום לוויקיפדיה ולהרחיב אותו.
בית הכנסת בקושיצה

בית הכנסת האורתודוקסי החדש נבנה בשנים 1926 – 1927 ברחוב פושקינובה ליד המרכז ההיסטורי של קושיצה, סלובקיה. בית הכנסת נבנה לאחר שבית הכנסת האורתודוקסי הוותיק יותר ברחוב זבונארסקה, שנבנה בשנת 1899 בהתאם לתכנונו של יאנוס בלוך לא הספיק לצורכי הקהילה הגדולה והיה צורך במבנה נוסף בית הכנסת תוכנן על ידי אדריכל מבודפשט. החזית משתמשת גם במוטיבים מסורתיים נאו-קלאסיים וגם מקומיים; והדוגמה לכך היא קומת עליית הגג בסגנון שנמצא לעיתים קרובות בבנייני רנסאנס במזרח סלובקיה. הפנים, הבנוי ברובו בבטון, נבנה באדריכלות מודרנית עם אולם מרכזי בעל כיפה ועזרת נשים עם מחיצת מתכת. הבימה המרכזית פונה אל ארון הקודש עשוי שיש אדום. בית הספר הצמוד לבית הכנסת נבנה ותוכנן להיות מקווה אך לא נבנה. במהלך מלחמת העולם השנייה ביצעו הנאצים ועוזריהם טרנספרים של יהודים מקושיצה למחנות השמדה נאצים. לזכר תקופה זו הוצב ב-1992 בחזית בית הכנסת לוח זיכרון לשואה עשוי מארד, ועליו כתוב כי יותר מ 12,000 יהודים מקושיצה הועברו למחנות ריכוז בשנת 1944. הלוח איננו מציין את העובדה שבנוסף לכך רוכזו באותו הזמן גם למעלה מ - 2,000 יהודים מסביבת קושיצה ונשלחו גם למחנות הריכוז. רק 400 יהודים מהעיר שרדו את השואה. בית כנסת בקושיצה לוח הזיכרון לשואה בית כנסת אורתודוקסי בקושיצה (פירוט) היסטוריה של היהודים בסלובקיה מדיה וקבצים בנושא בית הכנסת בקושיצה בוויקישיתוף אתר האינטרנט הרשמי של בית הכנסת בקושיצה בתי כנסת בקושיצה, סינאגוגה סלובקה. אתל פלם (לבית פרנקפורטר) עדות ניצולה של קושיצה - סרטון המספר על הסיכום בחצר בית הכנסת. Borsky (207), 122 Borsky (207), 123
ספאץ (אי)

האי ספאץ (באנגלית: Spaatz Island) הוא אי גדול מכוסה קרח למול חוף אינגליש (אחד מחופי ארץ פאלמר), ממערב לחצי האי האנטארקטי שבאנטארקטיקה. האי ממוקם מדרום לאי אלכסנדר וממערב לבסיסו של חצי האי האנטארקטי. האי ממוקם 48 קילומטרים ממזרח לאי סמיילי. אורכו של האי 80 קילומטרים; ורוחבו 40 קילומטרים. צידו הצפוני של האי מהווה את הגדה הדרומית של פתח רון. שאר חלקי האי מוקפים על ידי מדף הקרח סטיינג' המכסה את מפרצון סטיינג' ואת מפרץ ג'ורג' השישי. שיא גובהו של האי 266 מטרים מעל פני הים. פין רון וקארל אקלנד מהשירות האנטארקטי של ארצות הברית, נסעו במזחלת לאורך חופו הצפוני של האי בדצמבר 1940. האי צולם מהאוויר לראשונה, ב-23 בדצמבר 1946 על ידי משלחת החקר האנטארקטית רון, שנערכה בפיקודו של פין רון, בעונת המחקר (הקיץ האנטארקטי) 1947–1948, ומופה לראשונה (באופן גס) בהתבסס על תצלומי אוויר אלה. האי צולם בשנית על ידי צי ארצות הברית בעונת המחקר (הקיץ האנטארקטי) 1965–1966. האי מופה בדיוק רב יותר בהתבסס על תצלומי אוויר אלה, על ידי הסקר הגאולוגי של ארצות הברית. במסגרת מיפוי זה התברר כי מדובר באי ולא בחצי אי. רון נתן לאי את שמו. האי נקרא על שמו של גנרל קרל ספאץ, ראש המטה הראשון של חיל האוויר האמריקאי, אשר סייע במתן מטוס לשימוש משלחת החקר האנטארקטית רון. האי ספאץ באתר הסקר הגאולוגי של ארצות הברית האי ספאץ באתר הגאזט האנטארקטי של ממשלת אוסטרליה האי ספאץ באתר הגאזט האנטארקטי המשווה SCAR של ממשלת אוסטרליה האי ספאץ באתר marineregions תצלום לוויין של אזור האי ספאץ מפת אזור האי ספאץ נתוני זריחת/שקיעת שמש/ירח עדכניים עבור האי ספאץ מזג אוויר נוכחי עדכני באי ספאץ תחזית מזג אוויר עדכנית ארוכת טווח עבור האי ספאץ סטטיסטיקות מזג אוויר ונתוני מזג אוויר היסטוריים עבור האי ספאץ מידע היסטורי וגאוגרפי באתר הגאזט האנטארקטי המשווה SCAR מידע גאוגרפי והיסטורי באתר הסקר הגאולוגי של ארצות הברית מידע גאוגרפי
זאווייר סמואל

זוויאר סמואל (באנגלית: Xavier Samuel; נולד ב-10 בדצמבר 1983) הוא שחקן אוסטרלי. הוא התפרסם בשל השתתפותו בסרטים "ספטמבר" (2007), "דמדומים 3: ליקוי חמה" (2010), "אמהות מושלמות" (2013), "פרנקשטיין" (2015) והסרט "אהבה וידידות" (2016). סמואל נולד בהמילטון, ויקטוריה, אוסטרליה, בנם של מארי וקליפורד סמואל. הוא גדל באדלייד, שבדרום אוסטרליה וסיים את לימודיו במכללת רוסטרוור בשנת 2001. יש לו אח צעיר יותר, בנדיקט, סופר, מפיק ושחקן, וכן אחות מבוגרת, ברידג'ט, מנהלת במה. מאוחר יותר למד סמואל במרכז הדרמה של אוניברסיטת פלינדרס בשנת 2005. בשנת 2003 סמואל ערך את הופעת הבכורה שלו בסדרת הטלוויזיה האוסטרלית "בנות מקלאוד". בשנת 2010 הוא כיכב בסרט האימה האוסטרלי "Road Train" בתפקיד מרקוס, ושיחק בסרט האוסטרלי "טובע" בבימויו של קרייג בורהם. בשנת 2009 הוא לוהק לתפקיד ברנט בסרט האימה האוסטרלי "האהובים" בתפקיד הראשי לצד רובין מקליווי. על תפקידו קיבל כמה מועמדויות לפרסים. בתחילת 2010 לוהק סמואל לתפקיד ריילי לסאגת "דמדומים 3: ליקוי חמה". סמואל הופיע בסרט "אנונימי" בשנת 2011. הוא שיחק תפקיד ראשי בסרט "A Few Best Men". הוא לוהק לסרט "3D Bait", שיצא לאקרנים ספטמבר 2012. בשנת 2013 שיחק את איאן בסרט "אמהות מושלמות" לצד רובין רייט ונעמי ווטס. בשנת 2016, סמואל שיחק בסרט בסרט "חייו ומותו של אוטו בלום" בבימוי קריס ג'ונס, אודות רייצ'ל וורד ובתה, מטילדה בראון. בשנת 2020 לוהק לסרט הביוגרפי של הבמאי באז לורמן "אלביס" אודות חיו של הזמר אלביס פרסלי. מדיה וקבצים בנושא זאווייר סמואל בוויקישיתוף זאווייר סמואל, ברשת החברתית אינסטגרם זאווייר סמואל, במסד הנתונים הקולנועיים IMDb (באנגלית) זאווייר סמואל, באתר AllMovie (באנגלית) זאווייר סמואל, במסד הנתונים הקולנועיים KinoPoisk (ברוסית) "Benedict hammers home talent in Summer Bay". Herald Sun. Australia: The Herald and Weekly Times. 1 באוגוסט 2011. נבדק ב-1 באוגוסט 2011. {{cite news}}: (עזרה) Twilight Convention in Dallas, Texas (אורכב 03.12.2011 בארכיון Wayback Machine), twilightconvention.com; accessed 29 May 2017. "'Tell Me Your Secrets': Xavier Samuel Cast As Series Regular in TNT Thriller Drama". deadline.com. נבדק ב-2019-12-05.
יו רג'ינלד הייויס

יו מאמא הייויס (באנגלית: Hugh Reginald Haweis‏; 3 באפריל 1838 – 29 בינואר 1901) היה איש דת וסופר אנגלי. הוא היה בעלה של הסופרת מרי אליזה הייויס ואביו של הצייר סטיבן הייויס. הכומר הייויס נולד באֶגהאם, סארי בשנת 1838, בנו של הכומר ג'ון אוליבר ויליאמס הייויס מברייטון. הוא התחנך באופן פרטי בסאסקס ובטריניטי קולג' בקיימברידג', שם סיים תואר ראשון בשנת 1860. הוא נסע לאיטליה ושירת תחת פיקודו של ג'וזפה גריבלדי בשנת 1860. בשובו לאנגליה הוסמך והחזיק משרות שונות בלונדון ובשנת 1866 כיהן בסנט ג'יימס, מרילבון. שיטות הניהול הלא שגרתיות שלו, בשילוב עם דמותו הננסית ואופיו התוסס, משכו עד מהרה אנשים רבים לקהיליות הצפופות. הוא התחתן עם מרי אליזה ג'וי בשנת 1866, והם (1898) תרמו במידה רבה לספרות התקופתית ותיעדו את נסיעותיהם באירופה וארצות הברית. הייויס היה מרצה בלואל בבוסטון בשנת 1885, וייצג את הכנסייה האנגליקנית בפרלמנט הדתות בשיקגו בשנת 1893. הוא התעניין מאוד במוזיקה, וכתב ספרים על כינורות ופעמוני כנסיות, וכן תרם מאמר למהדורה התשיעית של אנציקלופדיה בריטניקה על "פעמון". ספרו הידוע ביותר היה "מוזיקה ומוסר" (1871), שהופיע בשש עשרה מהדורות לפני סוף המאה. משנת 1868 הוא היה זמן העורך כתב העת Cassell's Magazine. הוא גם כתב את חמשת הכרכים של "המשיח והנצרות, היסטוריה פופולרית של הכנסיות (1886–1887)", כמו גם "מסעות ושיחות" (1896) וספרים משעשעים דומים. ספרו "חיי המוזיקליים" הוא סיפור ביוגרפי על הקריירה שלו ונטיותיו הרוחניות והמוזיקליות, תוך התחקות אחר משיכתו למוזיקה, התעניינותו ביצרני הכינורות, ואנקדוטות מפגישותיו עם ריכרד וגנר ופרנץ ליסט. מדיה וקבצים בנושא יו רג'ינלד הייויס בוויקישיתוף כתבי יו רג'ינלד הייויס בפרויקט גוטנברג (באנגלית) "Haweis, Hugh Reginald" . New International Encyclopedia. 1905. Chisholm, Hugh, ed. (1911). "Haweis, Hugh Reginald". Encyclopædia Britannica (11th ed.). Cambridge University Press. H.R. Haweis, My Musical Life (W.H. Allen, London 1884).